open-index/open-wikipedia-markdown huggingface dataset:
গোহট উত্তর ইউনিয়ন

**গোহট উত্তর** বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

## আয়তন
গোহট উত্তর ইউনিয়নের আয়তন ৩,৬১২ একর।

## জনসংখ্যার উপাত্ত
২০১১ সালের পরিসংখ্যান অনুযায়ী গোহট উত্তর ইউনিয়নের জনসংখ্যা ২৭,৭৪০ জন। এর মধ্যে পুরুষ ১৩,১৬১ জন এবং মহিলা ১৪,৫৭৯ জন। মোট পরিবার ৫,৮৪৪টি।

## অবস্থান ও সীমানা
কচুয়া উপজেলার দক্ষিণাংশে গোহট উত্তর ইউনিয়নের অবস্থান। এ ইউনিয়নের পশ্চিমে কড়ইয়া ইউনিয়ন, দক্ষিণে গোহট দক্ষিণ ইউনিয়ন ও আশরাফপুর ইউনিয়ন, পূর্বে কুমিল্লা জেলার বরুড়া উপজেলার আদ্রা ইউনিয়ন ও আড্ডা ইউনিয়ন এবং উত্তরে কুমিল্লা জেলার চান্দিনা উপজেলার জোয়াগ ইউনিয়ন অবস্থিত।

## প্রশাসনিক কাঠামো
গোহট উত্তর ইউনিয়ন কচুয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী গোহট উত্তর ইউনিয়নের সাক্ষরতার হার ৫৫%।

## শিক্ষা প্রতিষ্ঠান

## দর্শনীয় স্থান
* দুলাল রাজার দীঘি
* থানা বিবির দীঘি
* বেহুলার শিলপাটা
* মনসা দেবীর সাপের বাঁশ বাগান

## হাট-বাজার
* হাসিমপুর মিয়ার বাজার

## জনপ্রতিনিধি

## আরও দেখুন
* কচুয়া উপজেলা, চাঁদপুর
* কচুয়া থানা, চাঁদপুর
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:কচুয়া (চাঁদপুর) উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
গোহট দক্ষিণ ইউনিয়ন

**গোহট দক্ষিণ** বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন যা রহিমানগর দক্ষিণ বাজারে অবস্থিত 

## আয়তন
গোহট দক্ষিণ ইউনিয়নের আয়তন ৩,৫৮১ একর।

## জনসংখ্যার উপাত্ত
২০১১ সালের পরিসংখ্যান অনুযায়ী গোহট দক্ষিণ ইউনিয়নের জনসংখ্যা ২৮,৫০৭ জন। এর মধ্যে পুরুষ ১৩,৩৮০ জন এবং মহিলা ১৫,১২৭ জন। মোট পরিবার ৫,৯৯৯টি।

## অবস্থান ও সীমানা
কচুয়া উপজেলার দক্ষিণাংশে গোহট দক্ষিণ ইউনিয়নের অবস্থান। এ ইউনিয়নের পূর্বে আশরাফপুর ইউনিয়ন, উত্তরে গোহট উত্তর ইউনিয়ন, পশ্চিমে কড়ইয়া ইউনিয়ন ও হাজীগঞ্জ উপজেলার হাটিলা পূর্ব ইউনিয়ন এবং দক্ষিণে শাহরাস্তি উপজেলার টামটা উত্তর ইউনিয়ন অবস্থিত।

## প্রশাসনিক কাঠামো
গোহট দক্ষিণ ইউনিয়ন কচুয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী গোহট দক্ষিণ সাক্ষরতার হার ৫৫.৪%।

## শিক্ষা প্রতিষ্ঠান
* রহিমা নগর বিএবি উচ্চ বিদ্যালয়
*লক্ষিপুর পীর সোবহানিয়া উচ্চ বিদ্যালয়
*শেখ মুজিবুর রহমান ডিগ্রি কলেজ রহিমানগর
*খাজুরিয়া লক্ষ্মীপুর গাউসিয়া সুন্নিয়া দাখিল মাদ্রাসা.

## যোগাযোগ ব্যবস্থা

## খাল ও নদী

## হাট-বাজার
*রহিমানগর বাজার
*আমুজান বাজার
*লঙ্কিপুর বাজার
*নাওপুরা বাজার

## দর্শনীয় স্থান

## উল্লেখযোগ্য ব্যক্তি

## জনপ্রতিনিধি

## আরও দেখুন
* কচুয়া উপজেলা, চাঁদপুর
* কচুয়া থানা, চাঁদপুর
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:কচুয়া (চাঁদপুর) উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
আশরাফপুর ইউনিয়ন

**আশরাফপুর** বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

## আয়তন
আশরাফপুর ইউনিয়নের আয়তন ৫,৭৭৭ একর।

## জনসংখ্যার উপাত্ত
২০১১ সালের পরিসংখ্যান অনুযায়ী আশরাফপুর ইউনিয়নের জনসংখ্যা ৩৬,৫২০ জন। এর মধ্যে পুরুষ ১৭,০১৬ জন এবং মহিলা ১৯,৫০৪ জন। মোট পরিবার ৭,৭০১টি।

## অবস্থান ও সীমানা
কচুয়া উপজেলার সর্ব-দক্ষিণে আশরাফপুর ইউনিয়নের অবস্থান। এ ইউনিয়নের উত্তরে গোহট উত্তর ইউনিয়ন, পশ্চিমে গোহট দক্ষিণ ইউনিয়ন ও শাহরাস্তি উপজেলার টামটা উত্তর ইউনিয়ন, দক্ষিণে শাহরাস্তি উপজেলার মেহের উত্তর ইউনিয়ন ও রায়শ্রী উত্তর ইউনিয়ন, পূর্বে কুমিল্লা জেলার বরুড়া উপজেলার লক্ষ্মীপুর ইউনিয়ন ও পয়ালগাছা ইউনিয়ন এবং উত্তর-পূর্বে কুমিল্লা জেলার বরুড়া উপজেলার আদ্রা ইউনিয়ন অবস্থিত।

## প্রশাসনিক কাঠামো
আশরাফপুর ইউনিয়ন কচুয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী আশরাফপুর ইউনিয়নের সাক্ষরতার হার ৫৫.১%।

### শিক্ষা প্রতিষ্ঠান
* আশরাফপুর আহসানিয়া উচ্চ বিদ্যালয়
* আশরাফপুর গণিয়া ইসলামিয়া ফাজিল ( ডিগ্রী ) মাদরাসা
* জগতপুর উচ্চ বিদ্যালয় কচুয়া চাঁদপুর
* জুনাসার সরকারি প্রাথমিক বিদ্যালয়
* পনশাহী পাইওনিয়ার উচ্চ বিদ্যালয়
* জুনাসার দারুস সুন্নাহ দ্বীনিয়া মাদ্রাসা
* পনশাহী সরকারি প্রাথমিক বিদ্যালয়
* পনশাহী আইডিয়াল কির্ন্ডার গার্টেন

## হাট-বাজার
* আশরাফপুর নতুন বাজার
* বেলতলা বাজার
* জগতপুর বাজার
* জুনাসার গাজী মার্কেট

## দর্শনীয় স্থান
* আশরাফপুর চৌধুরী বাড়ী জামে মসজিদ।

## জনপ্রতিনিধি

## [[কচুয়া উপজেলা, চাঁদপুর]]
* কচুয়া থানা, চাঁদপুর
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:কচুয়া (চাঁদপুর) উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
কণা শনাক্তকারী যন্ত্র

ফলিত কণা পদার্থবিদ্যায়, নিউক্লিয় পদার্থবিদ্যায় বা নিউক্লিয় কারিগরীবিদ্যায় **কণা শনাক্তকারী যন্ত্র** বা **পার্টিকেল ডিটেক্টর** বা **রেডিয়েশন ডিটেক্টর** যন্ত্রের সাহায্যে আয়নিত কণা গুলিকে চিহ্নিত করা বা তাদের সঞ্চার পথকে চিহ্নিত করা হয়। মূলত নিউক্লিয় বিঘটনের সময় বা মহাজাগতিক বিকিরণের সময় বা নিউক্লিয় কণা গুলিকে ত্বরান্বিত করার সময় এই ধরনের আয়নিত কণার সৃষ্টি হয়। এই যন্ত্রটি দ্বারা কনাগুলির ভরবেগ, স্পিন, চার্জ ইত্যাদি নানা বিষয়কে পরিমাপ করা যায়।

## উদাহরণ এবং প্রকারভেদ

থাম্ব|400px|বিভিন্ন ধরনের কণার শনাক্তকরণের সংক্ষিপ্তসার
নানা ধরনের কণা শনাক্তকারী যন্ত্র আবিষ্কার করা হয়েছে। তাদের মধ্যে আয়নিত কণা শনাক্তকারী যন্ত্র এবং স্ফুলঙ্গযুক্ত কণা শনাক্তকারী যন্ত্র অন্যতম। এগুলি ছাড়াও সম্পূর্ণ ভিন্ন পদ্ধতিতে Čerenkov light ও transition radiation শনাক্তকরা হয়।

[থাম্ব|[ক্লাউড চেম্বারে অতিসম্পৃক্ত জলীয় বাষ্প দিয়ে কণা গুলির সঞ্চার পথকে দৃশ্যমান করা হয়েছে। আয়নিত কোন গুলি যাওয়ার পর বিমান চলে যাওয়ার পর যেমন পুচ্ছ তৈরি করে সেই রকমই একটি পুচ্ছ তৈরি করেছে]]
থাম্ব|CERN এর bubble chamber থেকে প্রাপ্ত ছবি
**ঐতিহাসিক উদাহরণ**
* বাবেল চেম্বার
* উইলসন ক্লাউড চেম্বার (ডিফিউসন চেম্বার)
* ফটোগ্রাফিক প্লেট

**তেজস্ক্রিয় বিকিরণ শনাক্তকরণ** এর জন্য নিম্নলিখিত যন্ত্রগুলি ব্যবহার হয় । এগুলি বাণিজ্যিকভাবে বহুল পরিমানে উৎপাদন করা হয়। মূলত আণবিক চুল্লি, চিকিৎসা বিষয়ক বা পরিবেশ সম্বন্ধীয় ক্ষেত্রে ব্যবহার করা হয়।
* গ্যাস-আয়নিত ডিটেক্টর (Gas-Filled Detector)
** গাইগার-মুলার কাউন্টার
** আয়নিত কক্ষ
** সমানুপাতি গণক
* স্ফুলিঙ্ক গণক
* অর্ধপরিবাহী ডিটেক্টর
* ডোসিমিটার
* ইলেক্ট্রোস্কোপ

**কণা ও নিউক্লিয় পদার্থবিদ্যায় ব্যবহৃত কিছু সাধারণ যন্ত্রাদি**

* গ্যাসীয় আয়নিত ডিটেক্টর
** আয়নিত কক্ষ
** সমানুপাতি গণক
*** Multiwire Proportional Chamber
*** ড্রিফ্ট কক্ষ
*** সময় প্রচ্ছায়া চেম্বার
** গাইগার-মুলার টিউব
** স্পার্ক চেম্বার
* Solid-state detectors
** semiconductor detectors and variants including CCDs
** solid-state track detectors
** Cherenkov detector
*** RICH (Ring Imaging Cherenkov Detector)
** Scintillation counter and associated Photomultiplier or Photodiode / Avalanche photodiode
*** Lucas cell
*** Time of flight detector
** Semiconductor detector
*** Silicon Vertex Detector
** Transition radiation detector
* Calorimeters
* Microchannel plate detectors
* Neutron detectors

বিষয়শ্রেণী:কণা সনাক্তকারী
চৌধুরী জাফরউল্লাহ শারাফাত

**চৌধুরী জাফরউল্লাহ শারাফাত** (জন্ম: ১০ মে) একজন বাংলাদেশি ধারাভাষ্যকার। সতন্ত্র বচনভঙ্গি ও ধারাভাষ্যের জন্য তিনি বাংলাদেশের অন্যতম জনপ্রিয় একজন ধারাভাষ্যকার হিসেবে পরিচিতি লাভ করেছেন।

## প্রারম্ভিক জীবন
চৌধুরী জাফরউল্লাহ শারাফাত ১০ মে জন্মগ্রহণ করেন। তার পিতার নাম শারাফাত হোসেন চৌধুরী। তারা তিন ভাই ও তিন বোন। তিনি জগন্নাথ বিশ্ববিদ্যালয়'র রাষ্ট্রবিজ্ঞান বিভাগ থেকে স্নাতকোত্তর ডিগ্রি অর্জন করেন।

## কর্মজীবন
শারাফাত নবম শ্রেণিতে অধ্যয়নরত অবস্থায় ১৯৮০ সালে বাংলাদেশ টেলিভিশনে ধারাভাষ্যকার হিসেবে অডিশন দেন এবং নির্বাচিত হন। পরবর্তীতে বাংলাদেশ বেতারেও নির্বাচিত হন। *প্রেসিডেন্ট গোল্ডকাপ ফুটবল টুর্নামেন্টে* রোমানিয়া এবং ইন্দোনেশিয়ার মধ্যকার ম্যাচের ধারাভাষ্য প্রদানের মধ্য দিয়ে ধারাভাষ্যকার হিসেবে তিনি তার যাত্রা শুরু করেন। অস্ট্রেলীয় ক্রিকেটার ও ধারাভাষ্যকার রিচি বেনোর ধারাভাষ্যে প্রভাবিত হয়ে তিনি এ পেশায় আসেন। ২০১৭ সালে বাংলাদেশে নতুন ধারাভাষ্যকার অনুসন্ধানের উদ্দ্যেশে আয়োজিত ‘কমেন্টেটর হান্ট’ প্রতিযোগিতার তিনি একজন উদ্যোক্তা ও প্রধান নির্বাচক হিসেবে দায়িত্ব পালন করেন।

ধারাভাষ্য ছাড়াও তিনি প্রিমিয়ার ব্যাংক লিমিটেডের একজন স্বতন্ত্র   পরিচালক, কানাডিয়ান ইউনিভার্সিটি অব বাংলাদেশের বোর্ড অব ট্রাস্টি সদস্য, ইউনিক গ্রুপের পরিচালকসহ বেশ কিছু প্রতিষ্ঠানের সাথে যুক্ত আছেন। শারাফাত বেশ কিছু বিজ্ঞাপনচিত্র, উপস্থাপনা ও ‘অ্যাওয়ার্ড নাইট’ নামে একটি নাটকে অভিনয় করেছেন।

বর্তমানে তিনি "দৈনিক বাংলা" পত্রিকার ভারপ্রাপ্ত সম্পাদক হিসেবে দায়িত্ব পালন করছেন। **দৈনিক বাংলা** বাংলাদেশের একটি ঐতিহাসিক বাংলা ভাষার দৈনিক পত্রিকা যা ৬ নভেম্বর ১৯৬৪ থেকে প্রকাশিত হয়ে আসছে। 

## গ্রন্থ
শারাফাতের তিনটি বই প্রকাশিত হয়েছে। বইসমূহ হল:
* *চৌধুরী জাফরুল্লাহ শারাফাত বলছি* (২০১৭)
* *নাম্বার ওয়ান সাকিব আল হাসান* (২০১৯)
* *দ্য জার্নি উইথ চৌধুরী জাফরুল্লাহ শারাফাত, অ্যান আনটোল্ড স্টোরি অব বাংলাদেশ ক্রিকেট* (২০১৯)

## ব্যক্তিগত জীবন
শারাফাত ব্যক্তিগত জীবনে সৈয়দা গুলশান আরার সাথে বিবাহ বন্ধনে আবদ্ধ হন। এই দম্পতির যমজ সন্তান রয়েছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ক্রিকেট ধারাভাষ্যকার
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোপালগঞ্জ জেলার ব্যক্তি
২০১৮-১৯ সংযুক্ত আরব আমিরাত ক্রিকেট দলের জিম্বাবুয়ে সফর

সংযুক্ত আরব আমিরাত ক্রিকেট দল চারটি একদিনের আন্তর্জাতিক খেলার জন্য জিম্বাবুয়ে সফর করে, যা এপ্রিল ২০১৯-এ অনুষ্ঠিত হয়। 

## দলীয় সদস্য

## প্রস্তুতিমূলক খেলা
### ৫০ ওভারের ম্যাচ: জিম্বাবুয়ে সভাপতি একাদশ বনাম সংযুক্ত আরব আমিরাত

## সময়সূচী
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

## তথ্যসূত্র

## বহিঃসংযোগ

বিষয়শ্রেণী:২০১৯-এ আমিরাতি ক্রিকেট
বিষয়শ্রেণী:২০১৯-এ জিম্বাবুয়ের ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়েতে আন্তর্জাতিক ক্রিকেট সফর
মুদ্দুপালানি

*'মুদ্দুপালানি* একজন তেলুগু কবি ও দেবদাসী ছিলেন। তিনি জন্ম নিয়েছিলেন তাঞ্জোর রাজ্যে। কিছু ঐতিহাসিক তাঁর জীবনকাল ১৭৩৯-৯০ বলে উল্লেখ করেছেন ও তাঁর জন্ম বর্তমান তাঞ্জাবুর জেলার নাগবাশ্রমে বলে উল্লেখ করেছেন। তিনি একজন কবি ও পণ্ডিত ছিলেন। তিনি তাঁর প্রেমমূলক মহাকাব্য *[[রাধিকা শান্তভানম]]* এর জন্য বিখ্যাত।

## জীবনী

মুদ্দুপালানি তেলুগু ও সংস্কৃত ভাষায় সুপণ্ডিত ছিলেন। তিনি একজন নর্তকী ও দেবদাসী ছিলেন।

মুদ্দুপালানি বিখ্যাত বারবণিতা তাঞ্জানায়কির নাতনি ছিলেন। যখন তাঞ্জানায়কি সংগীত পরিবেশন করতেন, তখন রাজদরবারের পণ্ডিত ও উচ্চপদস্থ ব্যক্তিবর্গ তা বিমোহিত হয়ে শুনতেন। তিনি, তাঁর অসম্পর্কিত ভাই আয়অভয়ার একটি ছেলে ও একটি মেয়েকে দত্তক নিয়েছিলেন। তিনি ছেলেটিকে বড় করে তোলেন। ছেলেটির নাম রেখেছিলেন মুথ্যালু। মুথ্যালু বড় হলে তাঁকে আরেক মেধাবিনী সুন্দরী বারবণিতা রমা ভাধুতির সাথে বিয়ে দেন। মুথ্যালু প্রভু সুব্রহ্মণ্যর ভক্ত ছিলেন। তাঁদের প্রথম সন্তান মেয়ে হলে পালানি নগরের এক মন্দিরের নামের সাথে মিল রেখে মেয়েটির নাম রাখেন। নামের পূর্বে উপাধি যোগ করা দক্ষিণ ভারতের একটি সাধারণ রীতি। তিনি তাঁর মেয়ের নামের আগে মুদ্দু যোগ করেন। এমন মেধাবী, সংস্কৃতিমনা পরিবারে জন্মেছিলেন মুদ্দুপালানি।

মুদ্দুপালানি প্রতাপ সিং এর সঙ্গিনী ছিলেন। প্রতাপ সিং কলার পৃষ্ঠপোষক ছিলেন। তাঁর পূর্ববর্তী শাসকেরাও কলার পৃষ্ঠপোষকতা করতেন। রঘুনাথ নায়কের (রাজত্বকাল ১৬০০-১৬৩৪) রাজদরবারে রামাভদ্রম্বা ও মধুরবাণীর মত বিখ্যাত নারী কবি ও সংগীতজ্ঞ স্থান পেয়েছিলেন।

বারবণিতা হলেও মুদ্দুপালানি জ্ঞানার্জনে অনেক সময় দিয়েছেন ও সাহিত্যচর্চা করেছেন।
তাঁর প্রতিভা আকৃষ্ট করেছিল সাহিত্যবিশারদদের।

তাঁর রচিত *রাধিকা শান্তভানম* তাঁর নিজের ব্যক্তিগত জীবনকে ফুটিয়ে তুলেছে বলে মনে করা হয়। তাঁর জীবনী সম্পর্কে বেশি কিছু জানা যায় না।

তাঁর দাদি তাঞ্জানায়কিও রাজার সঙ্গিনী ছিলেন। মুদ্দুপালানি তাঁকে সরিয়ে রাজার সঙ্গিনী হিসেবে আসেন। এর কিছু বছর পর রাজা যখন পুনরায় তাঞ্জানায়কির প্রতি আকৃষ্ট হন, তখন মুদ্দুপালানি এতে ঈর্ষান্বিত হয়েছিলেন বলে বলা হয়ে থাকে।


## সাহিত্যকর্ম
তাঁর রচিত সবচেয়ে বিখ্যাত সাহিত্যকর্ম হল *রাধিকা শান্তভানম*। লেখনীটিতে খোলাখুলিভাবে রাধার সাথে কৃষ্ণর এবং কৃষ্ণর সাথে তাঁর পত্নী ইলার ব্যক্তিগত সম্পর্ক ফুটে উঠেছে। লেখনীটিতে এছাড়াও ফুটে উঠেছে রাধার ঈর্ষার কথা।

লেখনীটি লেখার ধারণা পেয়েছিলেন তিনি স্বপ্নের মাধ্যমে। একদিন তাঁর স্বপ্নে কৃষ্ণ এসে বিষয়টি নিয়ে লেখার নির্দেশ দেন। এরপর তিনি সেটা নিয়ে লেখা আরম্ভ করেন।

লেখনীটি বিংশ শতাব্দীতেও বিতর্ক ও অনুমোদনের বিষয় ছিল কেননা, লেখনীটিতে খোলাখুলিভাবে ব্যক্তিগত সম্পর্কের কথা বলা হয়েছে।

তিনি জয়দেবের লেখা একটি বিখ্যাত গ্রন্থ *অষ্টপদী* শিরোনামে তেলুগু ভাষায় অনুবাদ করেন। এছাড়াও, তামিল ভাষায় আন্দাল কর্তৃক লিখিত বিষ্ণুর প্রশংসা সংবলিত গ্রন্থ *[[থিরুপ্পাভাই]]* তেলুগু ভাষায় অনুবাদ করেন।

তিনি *সপ্তপদালু* নামে সাতটি বাক্যের এক ধরনের গান নিয়ে পরীক্ষা নিরীক্ষা চালিয়েছিলেন। বর্তমানে 'সপ্তপদালু' রচিত হয় না।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:ভারতীয় নারী কবি
বিষয়শ্রেণী:তামিলনাড়ুর কবি
বিষয়শ্রেণী:১৮শ শতাব্দীর ভারতীয় লেখিকা
বিষয়শ্রেণী:১৮শ শতাব্দীর ভারতীয় কবি
বিষয়শ্রেণী:তাঞ্জাবুরের ব্যক্তি
শ্রীলঙ্কান একদিনের আন্তর্জাতিক ক্রিকেটারদের তালিকা

অত্র নিবন্ধটি **শ্রীলঙ্কান একদিনের আন্তর্জাতিক ক্রিকেটারদের তালিকা** সম্পর্কীয়। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব-নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।

৫ জানুয়ারি, ১৯৭১ তারিখে মেলবোর্ন ক্রিকেট গ্রাউন্ডে অস্ট্রেলিয়া-ইংল্যান্ডের মধ্যকার প্রথম ওডিআই অনুষ্ঠিত হয়েছিল। ১৯৮১ সালে শ্রীলঙ্কা আন্তর্জাতিক ক্রিকেট কাউন্সিলের পূর্ণাঙ্গ সদস্য হওয়ায় স্থায়ীভাবে ওডিআই মর্যাদাপ্রাপ্ত ক্রিকেট দল। ১৯৭৫ সালে শ্রীলঙ্কা দল প্রথম ওডিআইয়ে অংশ নেয়। ১৯৯৬ সালের ক্রিকেট বিশ্বকাপে অর্জুনা রানাতুঙ্গা’র নেতৃত্বে শিরোপা লাভ করেছিল। ২০০২ সালের আইসিসি চ্যাম্পিয়ন্স ট্রফি প্রতিযোগিতায় দুইবার বৃষ্টির কারণে ভারতের সাথে যৌথভাবে শিরোপা লাভ করেছিল।

## নির্দেশিকা

## খেলোয়াড়
যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই খেলায় তার প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।

এ পর্যন্ত দলের পক্ষে ১৯১জন খেলোয়াড় প্রতিনিধিত্ব করেছেন। ১৬ মার্চ, ২০১৯ অনুযায়ী পরিসংখ্যানটি সঠিক:

### ১ - ১০০

### ১০১ - ২০০

মন্তব্য:
*১ এছাড়াও, সনাথ জয়াসুরিয়া, চামিন্দা ভাস, মাহেলা জয়াবর্ধনে, দিলহারা ফার্নান্দো ও উপুল থারাঙ্গা এশীয় একাদশের পক্ষে ওডিআই ক্রিকেটে অংশগ্রহণ করেছেন। কেবলমাত্র শ্রীলঙ্কার পক্ষে অংশগ্রহণকৃত খেলার রেকর্ড অন্তর্ভুক্ত করা হয়েছে।
*২ এছাড়াও, মুত্তিয়া মুরালিধরন ও কুমার সাঙ্গাকারা  এশীয় একাদশ ও আইসিসি বিশ্ব একাদশের পক্ষে ওডিআই ক্রিকেটে অংশগ্রহণ করেছেন। কেবলমাত্র নিউজিল্যান্ডের পক্ষে অংশগ্রহণকৃত খেলার রেকর্ড অন্তর্ভুক্ত করা হয়েছে।

## তথ্যসূত্র

## আরও দেখুন
* আইসিসি বিশ্ব একাদশ টেস্ট ক্রিকেটারদের তালিকা
* বাংলাদেশী টুয়েন্টি২০ আন্তর্জাতিক ক্রিকেটারদের তালিকা
* এশিয়ান একাদশ একদিনের আন্তর্জাতিক ক্রিকেটারদের তালিকা
* আফ্রিকান একাদশ একদিনের আন্তর্জাতিক ক্রিকেটারদের তালিকা
* আইসিসি বিশ্ব একাদশ একদিনের আন্তর্জাতিকের ক্রিকেটারদের তালিকা

শ্রীলঙ্কা
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কান ক্রিকেটারদের তালিকা
বক্রেশ্বর তাপবিদ্যুৎ কেন্দ্র টাউনশিপ

**বক্রেশ্বর তাপবিদ্যুৎ কেন্দ্র টাউনশিপ** ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি শিল্পনগরী৷

## ভূগোল

### অবস্থান
বক্রেশ্বর তাপবিদ্যুৎ কেন্দ্র সহ সমগ্র টাউনশিপটি সিউড়ি ১ ও দুবরাজপুর ব্লকে অবস্থিত৷ এটি বনগাঁ, সদাইপুর, চিনপাই, কচুজোড়ের মতো ছোটো বড়ো গ্রামদ্বারা পরিবেষ্ঠিত৷

### থানা
সদাইপুর থানার অন্তর্গত সিউড়ি ১ ব্লকসহ বক্রেশ্বর তাপবিদ্যুৎ কেন্দ্র টাউনশিপটি৷

### নীল নির্জন
বক্রেশ্বর তাপবিদ্যুৎ কেন্দ্রের বিপুল চাহিদার জন্য স্থানীয় বক্রেশ্বর নদের ওপর নীল নির্জন নামে একটি জলাধার নির্মাণ করা হয়৷ এটি পশ্চিমবঙ্গের মনোরম ও দর্শনীয় স্থানগুলির মধ্যে একটি৷

## পরিবহন
মুর্শিদাবাদ জেলার মোরগ্রাম থেকে পশ্চিম মেদিনীপুর জেলার খড়গপুর অবধি বিস্তৃত ১৪ নং জাতীয় সড়কটি বক্রেশ্বর তাপবিদ্যুৎ কেন্দ্রের ওপর দিয়ে পরিবাহিত৷ এটি পানাগড়—মোরগ্রাম সড়ক অংশের ওপর অবস্থিত৷

অণ্ডাল-সাঁইথিয়া শাখা রেলপথ এই অঞ্চলের ওপর দিয়ে বিস্তৃত, নিকটবর্তী রেলস্টেশন দুটি হলো চিনপাই ও কচুজোড় রেলওয়ে স্টেশন৷

## অর্থনীতি
১০০৫ মেগাওয়াট শক্তিসম্পন্ন বক্রেশ্বর তাপবিদ্যুৎ কেন্দ্রটি ১৯৯৯ ও ২০০৯ খ্রিস্টাব্দে পশ্চিমবঙ্গ বিদ্যুৎ উন্নয়ন নিগম লিমিটেডের অনুমোদনপ্রাপ্ত৷

## তথ্যসূত্র

বিষয়শ্রেণী:ভারতের টাউনশিপ
বিষয়শ্রেণী:বীরভূম জেলার শহর ও নগর
সাঁগ্রা

**সাঁগ্রা** (বৈজ্ঞানিক নাম: *Notocrypta curvifascia (Felder)*) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।

## আকার

সাঁগ্রা এর প্রসারিত অবস্থায় ডানার আকার ৩৮-৫০ মিলিমিটার দৈর্ঘ্যের হয়।

## বিস্তার
ভারত (পশ্চিমঘাট পর্বত [দক্ষিণ গোয়া], কর্ণাটক, হিমাচল প্রদেশ থেকে অরুণাচল প্রদেশ, উত্তর-পূর্ব ভারত,আন্দামান) নেপাল, ভুটান, বাংলাদেশ, মায়ানমার, শ্রীলঙ্কা ও ইন্দোনেশিয়া  এর বিভিন্ন অঞ্চলে এদের পাওয়া যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্পটেড ও দিঘল সাঁগ্রা এর সাথে ভীষণ সাদৃশ্য যুক্ত ।

ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত। সামনের ডানায় একটি অর্ধ-স্বচ্ছ , চওড়া ও সামান্য বাঁকা ডিসকাল বন্ধনী বর্তমান যাহা কোস্টা অবধি বিস্তৃত নয়; কোস্টাল শিরার নিচে শেষ হয়েছে। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত। কোস্টার ঠিক নিচে ৩ টি সংলগ্ন সাদা ছোট সাব-এপিক্যাল ছোপ বিদ্যমান (৬ থেকে ৮ নং শিরামধ্যে) এবং তার খানিক নিচে ক্ষুদ্র ৩ টি  সাদা ছোপ দেখা যায় । পিছনের ডানা দাগ-ছোপ হীন ।
ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া। সামনের ও পিছনের ডানা উপরিতলের একদম অনুরূপ, তবে নিম্নতলের দাগ-ছোপ-বন্ধনী স্পষ্টতর। স্ত্রী-পুরুষ উভয় প্রকারই অনুরূপ ।

শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো । মাথা, বক্ষদেশ (thorax)উদর উপরিতলের কালচে বাদামি বা কালো ও নিম্নতলে ফ্যাকাশে বাদামি ।

## আচরণ
সুলভ দর্শন এই প্রজাতির উড়ান খুব দ্রুত ও স্বল্পগামী। এরা ভূমির কাছাকাছি নিচু দিয়ে তীরের বেগে স্বল্পদৈর্ঘ উড়ে আবার ডালে, পাতায় বা মাটিতে ও পাথরে বসে। এরা প্রায়শই খানিক উড়ে আবার পূর্বের বসার জায়গায় ফিরে আসে। পুরুষ প্রকার স্থানিক স্বভাব সম্পন্ন (territorial habit)। এই প্রজাতি সকাল, পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্ছতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা দীর্ঘক্ষণ ধরে একই জায়গায় অবস্থান করতে পছন্দ করে। প্রায়শই এদের পাতায়,ডালে, ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য। বিভিন্ন বড় আকারের বুনো ফুলের ভিতরে খানিক সেধিয়ে গিয়ে মধুপান করতে এদের প্রায়ই চোখে পড়ে। মাঝেমধ্যেই অন্যান্য ডেমন গোত্রের প্রজাতির সাথে এদের দেখা যায়। জঙ্গলের বাইরে ফাঁকা অঞ্চলে বা সমতলভূমিতে এদের দর্শন পাওয়া যায় না। পশ্চিমঘাট পর্বত ও হিমালয়ের পাদদেশে আর্দ্র পর্ণমোচী, চিরহরিৎ ও প্রায়-চিরহরিৎ বনাঞ্চল এদের পছন্দের বাসভূমি। পশ্চিমঘাট পর্বতের সমস্ত ভিজে ঢালে, বিশেষত বর্ষাকালের মাসগুলিতে এই প্রজাতিদের প্রচুর সংখ্যায় উপস্থিতি লক্ষ্য করা যায়। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। হিমালয়ের পাদদেশ থেকে ১৮০০ মি, উচ্চতা পর্যন্ত মার্চ থেকে নভেম্বর এদের বিচরণ চোখে পড়ে ।এই প্রজাতির সাথে দিঘল সাঁগ্রা (Notocrypta paralysos) ও তান সাঁগ্রা (Notocrypta feisthamelii) প্রজাতির স্বভাবের অনেক মিল দেখা যায়।
## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি
বিষয়শ্রেণী:পাকিস্তানের প্রাণিকুল
বিষয়শ্রেণী:এশিয়ার প্রজাপতি
বিমানবন্দর থানা, সিলেট

**বিমানবন্দর** বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।

## আয়তন
বিমানবন্দর থানার মোট আয়তন ১১০.৫৯ বর্গ কিলোমিটার।

## প্রতিষ্ঠাকাল
২০১১ সালের ১১ আগস্ট বিমানবন্দর থানা গঠিত হয়।

## অবস্থান ও সীমানা
সিলেট সিটি কর্পোরেশনের উত্তরাংশে বিমানবন্দর থানার অবস্থান। এর পশ্চিমে জালালাবাদ থানা, দক্ষিণে কোতোয়ালী  থানা ও শাহপরাণ থানা, পূর্বে জৈন্তাপুর উপজেলা এবং উত্তরে গোয়াইনঘাট উপজেলা অবস্থিত।

## প্রশাসনিক এলাকা
বিমানবন্দর থানার আওতাধীন সিলেট সিটি কর্পোরেশনের এলাকাসমূহ হল:
* ৬নং ওয়ার্ড
* ৭নং ওয়ার্ড
* ৮নং ওয়ার্ড

## আরও দেখুন
* সিলেট সিটি কর্পোরেশন
* সিলেট সদর উপজেলা
* সিলেট জেলা

## তথ্যসূত্র

## বহিঃসংযোগ
* 

বিষয়শ্রেণী:সিলেট সিটি কর্পোরেশনের থানা
তাশখন্দ আন্তর্জাতিক বিমানবন্দর

**ইসলাম করিমভ আন্তর্জাতিক বিমানবন্দর** ( -  উজবেকিস্তানের প্রধান আন্তর্জাতিক বিমানবন্দর এবং মধ্য এশিয়ায় ৩য় ব্যস্ততম বিমানবন্দর (কাজাখস্তান-এর আলমাটি আন্তর্জাতিক বিমানবন্দর এবং নুরসুলতান নাজারবায়েভ আন্তর্জাতিক বিমানবন্দরে পরে)। এটি তাশখন্দের কেন্দ্রীয় আঞ্চল থেকে  দূরে অবস্থিত।

## সংক্ষিপ্ত বিবরণ
আইসিএও-এর দ্বিতীয় শ্রেণী এই বিমানবন্দর উজবেকিস্তান এয়ারওয়েজের প্রাথমিক কেন্দ্র এবং  উজবেকিস্তানের বৃহত্তম আন্তর্জাতিক বিমানবন্দর এবং মধ্য এশিয়ার ব্যস্ততম বিমানবন্দর।  বিমানবন্দরে দুটি টার্মিনাল রয়েছে: টার্মিনাল ২ আন্তর্জাতিক বিমানের জন্য ব্যবহার করা হয়, টার্মিনাল ৩ আভ্যন্তরীণ বিমানের জন্য ব্যবহার করা হয়। 

২০০১ সালে টার্মিনাল ২-কে পুনঃনির্মাণ করা হয় এবং ২০১৮ সালে পুনঃসংস্কার সম্পন্ন হয়। এটি ঘণ্টায় ১০০০ জন যাত্রী ধারণ করতে পারে এবং বছরে ২০ লক্ষেরও বেশি যাত্রীকে পরিষেবা দেয়। বিমানবন্দরে অন্যান্য সুবিধাগুলি হল অপেক্ষা কক্ষ, সিআইপি এবং ভিআইপি কক্ষ, রেষ্টুরেন্ট এবং বার, মুদ্রা বিনিময় কার্যালয়, শুল্কমুক্ত দোকান, বিমানসংস্থার টিকিট কেন্দ্র এবং বিক্রয় দপ্তর এবং ২৪-ঘণ্টার ফার্মাসি। বর্তমানে টার্মিনালগুলি সর্বাধিক ক্ষমতার কাছাকাছি কাজ করছে; আসন্ন যাত্রীদের বহি:শুল্ক এবং অভিবাসন আনুষ্ঠানিকতা সম্পন্ন করতে গড়ে দুই ঘণ্টা ব্যয় হয়।

২০১১ সালে প্রতি ঘণ্টায় ৪০০ জন যাত্রীর ধারণক্ষমতা সম্পন্ন টার্মিনাল-৩ খোলা হয়েছিল। দুই টার্মিনাল রানওয়ে দ্বারা পৃথক করা, যার ফলে যাত্রীদের আন্তর্জাতিক থেকে আভ্যন্তরীণ বিমানে স্থানান্তরিত হতে এবং বিমান পরিবর্তনের করার জন্য বিমানবন্দর থেকে বেরিয়ে যাওয়ার প্রয়োজন হয়।

উজবেকিস্তান সরকার ২০৩০ সাল নাগাদ তাশখন্দ বিমানবন্দর স্থানান্তরিত করার পরিকল্পনা করছে।

## বিমান সংস্থা এবং গন্তব্যস্থল
### যাত্রী

### জাহাজী মাল

## আরও দেখুন

* সাবেক ইউএসএসআর মধ্যে ব্যস্ততম বিমানবন্দর তালিকা 
* উজবেকিস্তানের পরিবহন ব্যবস্থা

## তথ্যসূত্র


## বহিঃসংযোগ

*  
* তাশখন্দ আন্তর্জাতিক বিমানবন্দর উজবেকিস্তান এয়ারওয়েজের ওয়েবসাইটে 
*       অক্টোবর 2006 হিসাবে বর্তমান তথ্য। 
* এনওএএ / এনডব্লিউএস বর্তমান আবহাওয়া পর্যবেক্ষণ 
* ইউটিটিটির জন্য  এএসএন দুর্ঘটনা ইতিহাস 

বিষয়শ্রেণী:উদ্ধৃতি শৈলীতে রুশ ভাষার উৎস (ru)
বিষয়শ্রেণী:উজবেকিস্তানের বিমানবন্দর
বিষয়শ্রেণী:অপর্যালোচিত অনুবাদসহ পাতা
ইলামবাজার

থাম্ব|রঘুনাথজীর মন্দির
**ইলামবাজার** ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ এটি ইলামবাজার সমষ্টি উন্নয়ন ব্লকের সদর৷
## অবস্থান ও ভুপ্রকৃতি
ইলামবাজার অজয় নদীর বামতীরে অবস্থিত একটি জনগণনা নগর৷ শহরটি ১৫০ মিলিয়ন ডলার ব্যয়ে নির্মিত পানাগড়-মোরগ্রাম সড়কের ওপর অবস্থিত৷ শহরটির সাথে বোলপুর-শান্তিনিকেতন, সিউড়ি, কাটোয়া ও কীর্ণাহার সংযোগকারী সড়ক পথ রয়েছে৷

বীরভূম জেলার অধিকাংশ বনাঞ্চল ল্যাটেরাইট মৃত্তিকার ওপর অবস্থিত হলেও ইলামবাজার ব্লকে অবস্থিত ১৩.৯ বর্গকিলোমিটার বিস্তৃৃত চৌপাহাড়ী শালবনটি পলল মৃৃত্তিকার ওপর অবস্থিত৷

জেলাটির অন্যান্য অঞ্চলের মতো ইলামবাজার ও তৎসংলগ্ন বনাঞ্চলটি খ্রিস্টীয় উনবিংশ শতকে প্রায় অবলুপ্ত হলেও বর্তমানে তার পুণরুদ্ধার সম্ভব হয়েছে৷ বনাঞ্চলে অবস্থিত ৩২ টি গ্রামের বাসিন্দা শালপাতার থালা তৈরী ও খাদ্যযোগ্য ছত্রাক উৎপাদনে পটু৷ পশ্চিমবঙ্গ বনদপ্তরের উদ্যোগে ১২ টি বনসংরক্ষণ কমিটি গড়ে তোলা হয়েছে, যারা ঐসকল গ্রামবাসীদের বনাঞ্চলের মূল্য ও তাদের জীবিকানির্বাহের বনের ভূমিকা সম্পর্কে বোঝান ও তাদের উৎসাহিত করেন৷ ইলামবাজার ব্লকে এখন মোট 9টি গ্রাম পঞ্চায়েত আছে।

## থানা
ইলামবাজার থানাটির তত্ত্বাবধানে সমগ্র ইলামবাজার সমষ্টি উন্নয়ন ব্লকটির এক্তিয়ার রয়েছে৷
## জনতত্ত্ব
২০১১ ভারতীয় জনগণনা অনুসারে ইলামবাজারের জনসংখ্যা ৭১২৫ জন, যারমধ্যে ৩৬৩২ জন পুরুষ ও ৩৪৯৩ জন নারী৷ প্রতি হাজার পুরুষে নারী সংখ্যা ৯৬২ জন৷ ৬ বছর অনুর্দ্ধ ৪৪৩ জন শিশু যা যমগ্র জনসংখ্যার ৬.২২%৷ ৬ বছরোর্দ্ধদের মধ্যে ৮২.৬৭% তথা ৫২৪৬ জন সাক্ষর৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর
বিমানবন্দর থানা, বরিশাল

**বিমানবন্দর** বাংলাদেশের বরিশাল জেলার একটি মেট্রোপলিটন থানা। এটি বরিশাল সিটি কর্পোরেশনের আওতাধীন।

## আয়তন
বিমানবন্দর থানার মোট আয়তন ১২৭.৪০ বর্গ কিলোমিটার।

## প্রতিষ্ঠাকাল
২০১০ সালের জুন মাসে বরিশাল সিটি কর্পোরেশনের ৪টি ওয়ার্ড, বাবুগঞ্জ উপজেলার ৩টি ইউনিয়ন এবং বরিশাল সদর উপজেলার ২টি ইউনিয়ন নিয়ে বিমানবন্দর থানা গঠিত হয়।

## অবস্থান ও সীমানা
বরিশাল সিটি কর্পোরেশনের উত্তরাংশে বিমানবন্দর থানার অবস্থান। এর দক্ষিণে কোতোয়ালী থানা, পূর্বে কাউনিয়া থানা, উত্তরে বাবুগঞ্জ উপজেলা এবং পশ্চিমে বাবুগঞ্জ উপজেলা ও ঝালকাঠি জেলার ঝালকাঠি সদর উপজেলা অবস্থিত।

## প্রশাসনিক এলাকা
বিমানবন্দর থানার আওতাধীন এলাকাসমূহঃ

**১. [[বরিশাল সদর উপজেলা]]**

**(ক)** বরিশাল সিটি কর্পোরেশনের এলাকাসমূহ :
* ২৭নং ওয়ার্ড
* ২৮নং ওয়ার্ড
* ২৯নং ওয়ার্ড
* ৩০নং ওয়ার্ড

**(খ)** বরিশাল সদর উপজেলার আওতাধীন ইউনিয়নসমূহঃ
* ১নং রায়পাশা কড়াপুর ইউনিয়ন (বরিশাল সদর উপজেলা)
* ২নং কাশীপুর ইউনিয়ন (বরিশাল সদর উপজেলা)

২. **[[বাবুগঞ্জ উপজেলা| বাবুগঞ্জ উপজেলার]] আওতাধীন ইউনিয়নসমূহঃ**
* ৪নং চাঁদপাশা ইউনিয়ন (বাবুগঞ্জ উপজেলা)
* ৫নং রহমতপুর ইউনিয়ন (বাবুগঞ্জ উপজেলা) (অর্ধাংশ)
* ৬নং মাধবপাশা ইউনিয়ন (বাবুগঞ্জ উপজেলা)

## আরও দেখুন
* বরিশাল সিটি কর্পোরেশন
* বরিশাল জেলা

## তথ্যসূত্র

## বহিঃসংযোগ
*

বিষয়শ্রেণী:বরিশাল সিটি কর্পোরেশনের থানা
কড়িধ্যা

**কড়িধ্যা** ভারতে পূর্বপ্রান্তের পশ্চিমবঙ্গ রাজ্যের বীরভূম জেলাতে অবস্থিত একটি জনগণনা নগর৷ এটি বহু প্রাচীন শিবমন্দিরের উপস্থিতির জন্য জনচর্চিত৷

## ভূগোল

**কড়িধ্যা** শহরটি সিউড়ি সদর মহকুমাতে অবস্থিত৷ সিউড়ি ১ ব্লকের সদরটি এই শহরে অবস্থিত৷

## ইতিহাস
বীরভূমের মন্দিরনগরী কড়িধ্যা একটি অন্যতম প্রাচীন জনপদ৷ এখানে প্রায় পাঁচ শতাধিক মন্দির রয়েছে, অধিকাংশই শিব মন্দির৷ ঐতিহাসাকদের মতে, প্রায় ৩০০ বছর আগে মারাঠা সেনাদের আক্রমণে বীরভূমের জনপদ ও রাজধানী রাজনগর প্রায় লুঠ হতো৷ রাজনগর যাওয়ার জন্য অশ্বারোহী সেনাদের পার করতে হত কড়িধ্যা। ছোট্ট গ্রামের উপর দিয়ে যাওয়ার সময় যথেচ্ছভাবে লুঠপাট চালাত বর্গিরা ও ভাঙচুর করা হত বাড়িঘর। এই আক্রমণ ঠেকাতে গ্রামবাসীরা মারাঠাদের শৈব হওয়ার সুযোগ নেওয়া শুরু করে উপায় বার করেন। গ্রামের জমিদার বাড়িতে প্রথম তৈরি হয় শিব মন্দির। সেই থেকে প্রত্যেক বাড়িতে শিব মন্দির বানানো শুরু হয়। এই ভাবে ধীরে ধীরে গোটা গ্রাম ছেয়ে যায় মন্দিরে এবং গ্রাম বর্গিদের হাত থেকে রক্ষা পায়৷

## জনতত্ত্ব
২০১১ খ্রিস্টাব্দে ভারতের জনগণনা অনুসারে কড়িধ্যা শহরে জনসংখ্যা ১০৪৬৬ জন, যার মধ্যে পুরুষ ৫৩২৫ জন ও নারী ৫১৪১ জন৷ প্রতি হাজার পুরুষে নারী সংখ্যা ৯৬৫ জন৷ ৬ বর অনুর্দ্ধ ১০৩৮ জন শিশু যা সমগ্র জনসংখ্যার ৯.৯২%৷ ৬ বছরোর্দ্ধ ৮৪.৯১% তথা ৮০০৫ জন সাক্ষর৷
## পরিবহন
বীরভূম জেলার রাজনগর থেকে হাওড়া জেলার আলমপুর অবধি বিস্তৃত ২৬৬ কিলোমিটার দীর্ঘ পশ্চিমবঙ্গের ৬ নং রাজ্য সড়কটি কড়িধ্যা শহরের ওপর দিয়ে বিস্তৃৃত৷
## ডাকঘর ব্যবস্থা
সিউড়ি মুখ্য ডাকঘরের অধীনে কড়িধ্যাতে একটি উপডাকঘর রয়েছে৷ ঐ একই ৭৩১১২৬ ডাক সূচক সংখ্যাবিশিষ্ট অন্যান্য উপডাকঘরগুলি যথাক্রমে ভবানীপুর, গণেশপুর, ঘাটদুর্লভপুর, গোহালিয়ারা, মাধাইপুর, নগরি, পারুলিয়া, হাজরাপুর, পাথরচাপুড়ি, রাজগঞ্জ, রাউতারা, সাজিনা ও তাঁতিপাড়াতে অবস্থিত৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর
এড বেগলি

**এডওয়ার্ড জেমস বেগলি** (; ২৫ মার্চ ১৯০১ - ২৮ এপ্রিল ১৯৭০) ছিলেন একজন মার্কিন অভিনেতা। তিনি *সুইট বার্ড অব ইয়থ* (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল *[[টুয়েলভ অ্যাংরি মেন (১৯৫৭-এর চলচ্চিত্র)|টুয়েলভ অ্যাংরি মেন]]* (১৯৫৭) ও *আনসিঙ্কেবল মলি ব্রাউন* (১৯৬৪)।

বেগলি ১৯৫৬ সালে ব্রডওয়ে মঞ্চে *ইনহেরিট দ্য উইন্ড* নাটকে ম্যাথু হ্যারিসন ব্র্যাডি চরিত্রে অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন। তিনি অভিনেতা এড বেগলি জুনিয়রের পিতা।

## প্রারম্ভিক জীবন
বেগলি ১৯০১ সালের ২৫শে মার্চ কানেটিকাট অঙ্গরাজ্যের হার্টফোর্ডে জন্মগ্রহণ করেন। তার পিতা মাইকেল জোসেফ বেগলি এবং মাতা হানা ক্লিফোর্ড আইরিশ অভিবাসী ছিলেন। পঞ্চম শ্রেণিতে পড়াকালীন স্কুল থেকে ঝরে পড়ার পর তিনি কয়েকবার বাড়ি থেকে পালিয়ে যান এবং কার্নিভাল, মেলা ও ছোট সার্কাসে কাজ করতেন। এছাড়া তিনি ব্রাশ বিক্রি করতেন, দুধ ডেলিভারি দিতেন এবং পরে মার্কিন যুক্তরাষ্ট্রের নৌবাহিনীতে যোগ দেন।

## কর্মজীবন
থাম্ব|200px|বাম|১৯৬৯ সালে মন্টে মারখাম ও এড বেগলি (ডানে)।
১৯৫০-এর দশকে তিনি *ডেডলাইন - ইউ.এস.এ.* (১৯৫২) এবং *[[টুয়েলভ অ্যাংরি মেন (১৯৫৭-এর চলচ্চিত্র)|টুয়েলভ অ্যাংরি মেন]]* (১৯৫৭) ছবিতে জুরি #১০ চরিত্রে অভিনয় করেন। তিনি রড সার্লিং-এর *প্যাটার্নস* (১৯৫৫) টিভি ধারাবাহিকে এবং মঞ্চায়নে (১৯৫৬)-এ উইলিয়াম (বিল) ব্রিগস চরিত্রে অভিনয় করেন।

বেগলি ১৯৫৬ সালে ব্রডওয়ে মঞ্চে *ইনহেরিট দ্য উইন্ড* নাটকে ম্যাথু হ্যারিসন ব্র্যাডি চরিত্রে অভিনয় করে মঞ্চনাটকে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন।

তিনি *সুইট বার্ড অব ইয়থ* (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। পরে তিনি *আনসিঙ্কেবল মলি ব্রাউন* (১৯৬৪), *ওয়াইল্ড ইন দ্য স্ট্রিটস* (১৯৬৮) এবং ক্লিন্ট ইস্টউডের পশ্চিমা ধারার *হ্যাং 'এম হাই* (১৯৬৮) চলচ্চিত্রে অভিনয় করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯০১-এ জন্ম
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:কানেটিকাটের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:১৯৭০-এ মৃত্যু
বিষয়শ্রেণী:মার্কিন বেতার অভিনেতা
বিষয়শ্রেণী:ডোনাল্ডসন পুরস্কার বিজয়ী
ন্যান্সি কেলি

**ন্যান্সি কেলি** (; ২৫ মার্চ ১৯২১ - ২ জানুয়ারি ১৯৯৫) ছিলেন একজন মার্কিন অভিনেত্রী। তিনি সিবিএস বেতারের *দ্য মার্চ অব টাইম* অনুষ্ঠানের অভিনয়শিল্পীদের একজন ছিলেন এবং ১৯৩০-এর দশকে চলচ্চিত্রে প্রধান অভিনেত্রী হয়ে ওঠেন। তিনি ১৯২৬ থেকে ১৯৭৭ সালের মধ্যে ৩৬টি চলচ্চিত্রে অভিনয় করেন। তিনি ১৯৫৫ সালে *দ্য ব্যাড সিড* মঞ্চনাটকে অভিনয় করে টনি পুরস্কার লাভ করেন এবং এর চলচ্চিত্রায়নে (১৯৫৬) অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন।

## প্রারম্ভিক জীবন
কেলি ১৯২১ সালের ২৫শে মার্চ ম্যাসাচুসেট্‌সের লোওয়েল শহরে জন্মগ্রহণ করেন। তিনি আইরিশ বংশোদ্ভূত। তার মাতা ন্যান কেলি ছিলেন নির্বাক চলচ্চিত্র অভিনেত্রী। ন্যান্সি তার মায়ের তত্ত্বাবধানেই অভিনয় শিখেন। শিশু অভিনেত্রী হিসেবে কেলি ১৭ বছরের মধ্যেই ৫২টি চলচ্চিত্রে অভিনয় করেন। তার ছোট ভাই অভিনেতা জ্যাক কেলি ১৯৫৭ থেকে ১৯৬২ সাল পর্যন্ত মেভরিক টেলিভিশন ধারাবাহিকে অভিনয়ের জন্য সর্বাধিক পরিচিত।

শিশু মডেল হিসেবে তার ভাবমূর্তিকে কাজে লাগিয়ে তিনি নয় বছর বয়সেই অসংখ্য বিজ্ঞাপনচিত্রে কাজ করেন, ফিল্ম ডেইলি তার সম্পর্কে লিখে, "ন্যান্সিকে আমেরিকার সবচেয়ে বেশিবার চিত্রিত শিশু বলে আখ্যায়িত করা হয়, বিজ্ঞাপন চিত্রে নিজেকে উপস্থাপনের জন্য।"

কেলি কৈশোরে বেতার অসংখ্য কাজ করেছেন। তিনি *[[দ্য ওয়ান্ডারফুল উইজার্ড অব অজ]]* অবলম্বনে তৈরিকৃত ১৯৩৩-৩৪ সালের বেতার অনুষ্ঠান দ্য উইজার্ড অব অজ-এ ডরোথি গেল চরিত্রের জন্য কণ্ঠ দেন। কেলি প্রথম ব্যক্তি যিনি সিবিএস বেতারের দ্য মার্চ অব টাইম ধারাবাহিকে তার কণ্ঠের বৈচিত্রতার জন্য পুরুষ ও নারী দুই ভূমিকার জন্যই কণ্ঠ দিয়েছেন। তিনি এলিনর রুজভেল্ট চরিত্রেও কাজ করেছেন।

## তথ্যসূত্র

## গ্রন্থপঞ্জি
* 

## বহিঃসংযোগ

* 
* 
* 

বিষয়শ্রেণী:১৯২১-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন নির্বাক চলচ্চিত্র অভিনেত্রী
বিষয়শ্রেণী:মার্কিন বেতার অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:ম্যাসাচুসেট্‌সের অভিনেত্রী
বিষয়শ্রেণী:বহুমূত্ররোগে মৃত্যু
বিষয়শ্রেণী:টনি পুরস্কার বিজয়ী
বিষয়শ্রেণী:ক্যালিফোর্নিয়ায়_বহুমূত্ররোগে_মৃত্যু
আদমপুর ইউনিয়ন, অষ্টগ্রাম

**আদমপুর ইউনিয়ন** কিশোরগঞ্জ জেলা অষ্টগ্রাম উপজেলায় অবস্থিত। এটি একটি হাওড় এলাকা, আয়তন ৯৩৮৬ একর। এখানে মোট ভোটার সংখ্যা ১৯,৯৯৭ জন। পুরুষ ভোটার ১০,৫২২ জন এবং নারী ভোটার ৯,৪৭৫ জন। ভোটের সংখ্যায় উপজেলা ২য় সর্বোচ্চ ইউনিয়ন এটি (উপজেলার সর্বোচ্চ ভোটার আব্দুল্লাপুর ২৭,৩৫০ জন)। এখানে ৭ মাস শুকনা ও ৫ মাস বর্ষার পানি থাকে। এই এলাকার মানুষের আয়ের সবচেয়ে বড় উৎস হলো প্রবাসী রেমিট্যান্স। এবং এই এলাকার অধিকাংশ লোক কৃষক, কৃষি নির্ভরশীল। বর্ষাকালে এখানকার একমাত্র যোগাযোগ বাহন নৌকা ও লঞ্চ। এই ইউনিয়ন অষ্টগ্রাম উপজেলা সদর থেকে প্রায় ১৩ কিলোমিটার দূরে অবস্থিত।

## ভৌগোলিক অবস্থান
পশ্চিমে অষ্টগ্রাম উপজেলার কলমা ইউনিয়ন, পূর্বে লাখাই উপজেলার বুল্লা ইউনিয়ন, উত্তরে খয়েরপুর-আব্দুল্লাপুর ইউনিয়ন, দক্ষিণে লাখাই উপজেলার লাখাই ইউনিয়ন।

## গ্রামসমূহের তালিকা
* ১ নং ওয়ার্ড: নূরপুর জামালপুর, চিরুটিয়াহাটি, নালিতাকান্দা।
* ২ নং ওয়ার্ড: নূরপুর বৈরাগীহাটি, উলুকান্দা,
শরফিকান্দা ও বালুচর।
* ৩ নং ওয়ার্ড: আদমপুর, দরগা হাটি, আইনার কান্দি।
* ৪ নং ওয়ার্ড: বরাগীর কান্দি।
* ৫ নং ওয়ার্ড: চিকনার কান্দি, জাবারলুঙ্গা, দক্ষিণ লাউড়া, টুকার কান্দি।
* ৬ নং ওয়ার্ড: নয়াহাটি, কৈরাইল,বড় লাউড়া।
* ৭ নং ওয়ার্ড: ইসলামপুর বাজার হাটি,ইছাপুর বাবুর হাটি- ইছাপুর গোলহাটি, ইছাপুর পশ্চিম হাটি।
* ৮ নং ওয়ার্ড: গোবিন্দপুর, সীতারামপুর, ইছাপুর, ভাটুরা, ঠাকুর বাড়ী, শারফিনপুর
* ৯ নং ওয়ার্ড: গাজীহাটি, চৌদন্ত, শান্তিপুর, সবুজপাড়া।

## জনপ্রতিনিধি

## শিক্ষা প্রতিষ্ঠান
* উচ্চ বিদ্যালয় - ০১টি, আদমপুর দেওয়ান আলী উচ্চ বিদ্যালয় (স্থাপিত ১৯৬৩)
* সরকারি প্রাথমিক বিদ্যালয় - ৮টি
* বেসরকারি প্রাথমিক বিদ্যালয় - ৭টি

## ঐতিহাসিক স্থান
বরাগীর কান্দি ঈদগাহ মাঠ

কৈরাইল গ্রামের আখড়া

মহানন্দ বাবুর বাড়ি

## তথ্যসূত্র
আরো বিস্তারিত জানতে : https://www.facebook.com/md.delowarhossan.9828456
নয়ডা ইলেকট্রনিক সিটি মেট্রো স্টেশন

**নয়ডা ইলেকট্রনিক সিটি** ভারতের নয়ডা শহরে দিল্লির মেট্রো ব্লু লাইন-এর সম্প্রসারিত অংশের একটি মেট্রো স্টেশন। 

## ইতিহাস
২০১৫ সালে নির্মাণ কাজ শুরু হয় এবং ৮ মার্চ, ২০১৯ সালে স্টেশনটির নির্মাণ কাজ সম্পন্ন হয়।  ৯ মার্চ, ২০১৯ সালে  এই বিভাগের উদ্বোধন করেন প্রধানমন্ত্রী নরেন্দ্র মোদি।   ।

## স্টেশন

### স্টেশন বিন্যাস

### সু্যোগ - সুবিধা

## প্রবেশ / প্রস্থান করুন

## সংযোগ

### বাস

## আরো দেখুন

* দিল্লি
* নয়ডা
* দিল্লি মেট্রোর স্টেশনগুলির তালিকা
* দিল্লির পরিবহন ব্যবস্থা
* দিল্লি মেট্রো রেল কর্পোরেশন
* দিল্লি শহরতলি রেল
* দিল্লি মোনোরাইল
* দিল্লী পরিবহন কর্পোরেশন
* দক্ষিণ পূর্ব দিল্লি
*নতুন দিল্লি
* দিল্লী জাতীয় রাজধানী অঞ্চল
* নয়ডা-বৃহত্তর নয়ডা এক্সপ্রেসওয়ে
* নয়ডা মেট্রো
* দ্রুতগামী গণপরিবহন ব্যবস্থার তালিকা
* মেট্রো ব্যবস্থার তালিকা

## তথ্যসূত্র

## বহিঃসংযোগ
* দিল্লি মেট্রো রেল কর্পোরেশন লি।  (অফিসিয়াল সাইট) 
* দিল্লি মেট্রো বার্ষিক প্রতিবেদন 
*  
* ''UrbanRail।''  ''নেট''  http://www.urbanrail.net - বিশ্বের সমস্ত মেট্রো সিস্টেমের বর্ণনা, প্রতিটি স্টেশনগুলি দেখানো একটি পরিকল্পিত মানচিত্র সহ। 
* 

বিষয়শ্রেণী:দিল্লি মেট্রো স্টেশন
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:নয়ডার পরিবহন ব্যবস্থা
জয়া মাধবন

**জয়া মাধবন** (জন্ম: ১ অক্টোবর, ১৯৭২) একজন ভারতীয় লেখক, দ্য নিউ ইন্ডিয়ান এক্সপ্রেস পত্রিকার কলামিস্ট ও কমিক্স লেখক। তিনি শিশুসাহিত্যের জন্য চিলড্রেন্স বুক ট্রাস্ট থেকে নিখিল ভারত প্রতিযোগিতায় পুরস্কৃত হয়েছেন। তিনি একজন যোগব্যায়াম প্রশিক্ষক। লেখালেখির বাইরে তার ভ্রমণ, ঐতিহাসিক মন্দির প্রদর্শন ও গান গাওয়ার প্রতি আগ্রহ বিদ্যমান।

## জীবনী
১৯৭২ সালের অক্টোবর মাসের ১ তারিখে দক্ষিণ ভারতের মাদ্রাজে (বর্তমান: চেন্নাই) জন্মগ্রহণ করেন তিনি। তার পিতার নাম নারায়ণস্বামী এবং মাতার নাম বিশালম। চার ভাইবোনের মাঝে তিনি ছিলেন দ্বিতীয়। তার এক ভাই কার্তিক গণেশ একজন চলচ্চিত্র নির্মাতা, তার এক বোন অর্চনা সুন্দরাঞ্জান মাদুরাইয়ের একজন শাস্ত্রীয় নৃত্যশিল্পী যিনি ফরাসি ভাষায় এমফিল করেছেন তার আরেক বোন বিন্ধুমালতী একজন গ্রাফিক ডিজাইনার তার সাথেই *দ্য নিউ ইন্ডিয়ান এক্সপ্রেস* পত্রিকার শনিবারের ফিচার *জায়টেগিস্ট* এ কমিক স্ট্রিপ অন্তিদেপ প্রকাশ করে থাকেন।

তিনি কর্ণাটক সংগীতজ্ঞ মাধবন গোপালরত্নমের সাথে বিবাহবন্ধনে আবদ্ধ হন। 
তাদের দুইটি সন্তান আছে। জয়া মাধবন কর্ণাটকের বিখ্যাত সংগীতজ্ঞ সীতা ডোরাইস্বামীর নাতনি। সীতা ডোরাইস্বামী ভারতের বিলুপ্তপ্রায় বাদ্যযন্ত্র জলতরঙ্গ বাজাতে পারতেন। তিনিই প্রথম মহিলা যিনি কর্ণাটক রাজ্যের প্রথম সংগীত প্রতিষ্ঠান দ্য মিউজিক একাডেমি থেকে স্বর্ণপদক পেয়েছিলেন। সীতা ডোরাইস্বামী ২০০১ সালে তামিলনাড়ু রাজ্যের চতুর্থ সর্বোচ্চ পুরস্কার 'কালাইমামানি পুরস্কার' লাভ করেছিলেন।

নয়াদিল্লির জওহরলাল নেহেরু বিশ্ববিদ্যালয় থেকে এমএ পাস করার পর তিনি চেন্নাই বিশ্ববিদ্যালয় থেকে ইংরেজি সাহিত্যে এমফিল ডিগ্রি অর্জন করেন।

## সাহিত্যকর্ম
তার প্রথম শিশুতোষ উপন্যাস *সীতা অ্যান্ড দ্য ফরেস্ট ব্যান্ডিটস* তাকে চিলড্রেন্স বুক ট্রাস্ট কর্তৃক আয়োজিত নিখিল ভারত শিশুসাহিত্য প্রতিযোগিতায় প্রথম পুরস্কার এনে দেয়। তিনি *কবির দ্য ওয়েভার পয়েট* শিরোনামে তার দ্বিতীয় উপন্যাস লিখেন। বইটি তিনি লিখেছেন কিশোর কিশোরীদের জন্য। এই বইটি লেখার জন্য তাকে অনেক গবেষণা কর‍তে হয়েছিল। বইটি প্রকাশিত হয়েছিল তুলিকা পাবলিকেশন্স কর্তৃক। বইটিকে ভারতের কিশোর সাহিত্যের সেরা পনেরটি গ্রন্থের তালিকায় স্থান দেওয়া হয়।

কিশোর কিশোরীদের জন্য তার লেখা ছোটগল্প ও কবিতা প্রকাশিত হয়েছে *ইউনিসান অ্যান্থলজিস* ও *সাউথ এশিয়ান লিটারেরি জার্নাল* এ।

তিনি *দ্য নিউ ইন্ডিয়ান এক্সপ্রেস* পত্রিকায় *লুনি লাইফ* শিরোনামে কলাম লিখে থাকেন। তিনি ও তার বোন বিন্ধুমালিনী যৌথভাবে *দ্য নিউ ইন্ডিয়ান এক্সপ্রেস* পত্রিকার শনিবারের ফিচার *জাইটেগিস্ট* এ *অন্তিদেপ* কমিক স্ট্রিপ প্রকাশ করে থাকেন।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেন্নাইয়ের লেখক
বিষয়শ্রেণী:ভারতীয় শিশুসাহিত্যিক
বিষয়শ্রেণী:তামিলনাড়ুর লেখিকা
তান সাঁগ্রা

**তান সাঁগ্রা** (বৈজ্ঞানিক নাম: *Notocrypta feisthamelii (Boisduval)*) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
## আকার

তান সাঁগ্রা এর প্রসারিত অবস্থায় ডানার আকার ৩৮-৫০ মিলিমিটার দৈর্ঘ্যের হয়।
## উপপ্রজাতি

তান সাঁগ্রা এর উপপ্রজাতিগুলি হল নিম্নরূপ-

**N. f. rectifasciata*  Leech
**N. f. alysos*  Moore, 1866 
**N. f. celebensis* Staudinger, 1889 
**N. f. avattana* Fruhstorfer, 1911 
**N. f. samyutta*  Fruhstorfer, 1911 
**N. f. alinkara*  Fruhstorfer, 1911 
**N. f. padhana*  Fruhstorfer, 1911

### ভারতে প্রাপ্ত তান সাঁগ্রা এর  উপপ্রজাতি

ভারতে প্রাপ্ত তান সাঁগ্রা এর উপপ্রজাতি হল-

* *Notocrypta feisthamelii alysos* Moore, 1865 – Himalayan Spotted Demon

## বিস্তার
ভারত (জম্মু-কাশ্মীর থেকে অরুণাচল প্রদেশ, উত্তর-পূর্ব ভারত) পাকিস্তান, নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়।

## বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

সাঁগ্রা  ও দিঘল সাঁগ্রা এর সাথে ভীষণ সাদৃশ্য যুক্ত ।

ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত। সামনের ডানায় একটি অর্ধ-স্বচ্ছ, চওড়া ও সামান্য বাঁকা ডিসকাল বন্ধনী বর্তমান যাহা একটি ছোট হলদেটে সাদা ছোপ দ্বারা কোস্টার সাথে যুক্ত। সাঁগ্রা  ও দিঘল সাঁগ্রা এর ক্ষেত্রে ডিসকাল বন্ধনী কোস্টা অবধি বিস্তৃত নয়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত।কোস্টার ঠিক নিচে ৩ টি সংলগ্ন সাদা ছোট সাব-এপিক্যাল ছোপ বিদ্যমান (৬ থেকে ৮ নং শিরামধ্যে) এবং তার খানিক নিচে ক্ষুদ্র দুটি সাদা বিন্দু দৃশ্যমান। পিছনের ডানা দাগ-ছোপ হীন।
ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া। সামনের ও পিছনের ডানা উপরিতলের একদম অনুরূপ, তবে নিম্নতলের দাগ-ছোপ-বন্ধনী স্পষ্টতর ।স্ত্রী-পুরুষ উভয় প্রকারই অনুরূপ।

শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো। মাথা, বক্ষদেশ (thorax)উদর উপরিতলের কালচে বাদামি বা কালো ও নিম্নতলে ফ্যাকাশে বাদামি।

## আচরণ
এই প্রজাতি সুলভ দর্শন নয় ও দ্রুত উড়ান বিশিষ্ট। এই প্রজাতির সাথে দিঘল সাঁগ্রা (Notocrypta paralysos) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় স্পটেড ডেমন ছায়াচ্ছন্ন পরিবেশ পছন্দ করে ।এরা সকাল,পড়ন্ত  বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্চতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে। প্রায়শই এদের পাতায়,ডালে,ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য। এই প্রজাতি বুনো ফুলে বসে মধুপান করে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। পাহাড়ি জঙ্গলে পাদদেশ থেকে ২৪০০ মি, উচ্চতা পর্যন্ত এপ্রিল থেকে নভেম্বর এদের দর্শন মেলে।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৩২-এ বর্ণিত প্রজাপতি
নয়ডা-বৃহত্তর নয়ডা এক্সপ্রেসওয়ে

**নয়ডা-বৃহত্তর নয়ডা এক্সপ্রেসওয়ে** একটি ছয়-লেনের মহাসড়ক, যা  উত্তরপ্রদেশের  শিল্প শহর নয়ডাকে দিল্লির একটি নতুন শহরতলি বৃহত্তর নয়ডার সঙ্গে সংযুক্ত করে।  এই এক্সপ্রেসওয়েটি যমুনা এক্সপ্রেসওয়ে ( তাজ এক্সপ্রেসওয়ে ) বরাবর নির্মিত তাজ অর্থনৈতিক অঞ্চল, আন্তর্জাতিক বিমানবন্দর এবং বিমানবন্দর হাব সম্প্রসারণের অধীনে রয়েছে। ৯ আগস্ট ২০১২ সালে  যমুনা এক্সপ্রেসওয়ে আনুষ্ঠানিকভাবে উদ্বোধন করেন উত্তর প্রদেশের মুখ্যমন্ত্রী অখিলেশ যাদব। 

  এক্সপ্রেসওয়েটি ৪০০ কোটি টাকা খরচে নির্মিত, যা ফরিদাবাদ, বলভাগড় ও পালওয়াল শহরগুলির মধ্য দিয়ে অগ্রসর হওয়া জাতীয় রাজপথ ২-এর যানজট থেকে মুক্তি দিয়েছে।   এক্সপ্রেসওয়েটি বাইকারোহীদের এবং সাইকেল আরোহীদের দ্বারা ব্যবহৃত হয়। 

## তথ্যসূত্র

বিষয়শ্রেণী:নয়ডার পরিবহন ব্যবস্থা
বিষয়শ্রেণী:উত্তরপ্রদেশের এক্সপ্রেসওয়ে
বিষয়শ্রেণী:অপর্যালোচিত অনুবাদসহ পাতা
মুম্বই–নাগপুর এক্সপ্রেসওয়ে

**মুম্বই নাগপুর এক্সপ্রেসওয়ে, যা** **মহারাষ্ট্র সমৃদ্ধি মহামার্গ** নামে পরিচিত। এটি নির্মাণাধীন  ,  দীর্ঘ, ৮ লেন বিশিষ্ট এক্সপ্রেসওয়ে, যেটি মহারাষ্ট্রের নাগপুর ও মুম্বই শহরকে সংযুক্ত করে।   এক্সপ্রেসওয়েটি রাজ্যের ১০ টি জেলা, ২৬ টি তেহসিল এবং ৩২০ টি গ্রামের মধ্যে দিয়ে অগ্রসর হয়েছে এবং দুইটি শহরে ভ্রমণের সময় ৮ ঘণ্টা হ্রাস বলে আশা করা হচ্ছে।   প্রকল্পের জন্য ৪৬,০০০ কোটি টাকা ব্যয় হবে এবং ৮,৬০৩ হেক্টর জমি অধিগ্রহণের প্রয়োজন হবে। 

## প্রকল্পের বিস্তারিত বিবরণ
মহারাষ্ট্র স্টেট রোড ডেভেলপমেন্ট কর্পোরেশন সমতলে ১৫০ কিমি/ঘণ্টা এবং  পশ্চিম ঘাট বিভাগের পাহাড়ী অঞ্চলে ১০০ কিমি/ঘণ্টা গতির সাথে একটি সম্পূর্ণ গ্রিনফিল্ড এক্সপ্রেসওয়ে নির্মাণের জন্য  নকশা  করা প্রকল্প কার্যকর করার জন্য প্রধান সংস্থা।   রাজ্য সরকার এক্সপ্রেসওয়ের পাশাপাশি ২৪ টি শহরতলী নির্মাণের পরিকল্পনা করছে যার মধ্যে রয়েছে আধুনিক স্বাস্থ্যসেবা সুবিধা, দক্ষতা ব্যবস্থাপনা কেন্দ্র, আইটি পার্ক এবং শিক্ষা প্রতিষ্ঠান।  প্রকল্পের জন্য ১০ টি জেলায় মোট ২০,৮২০ হেক্টর জমি অধিগ্রহণ করা হবে, যার মধ্যে ৮,৫২০ হেক্টর মহাসড়কের জন্য ব্যবহার করা হবে, এবং ১০,৮০০ হেক্টর টাউনশিপ নির্মাণের জন্য ব্যবহার করা হবে।   প্রকল্পের অর্থায়ন করার জন্য ব্যাংকের কাছ থেকে ২৮,০০০ কোটি টাকার ঋণের প্রয়োজন হবে এমএসআরডিসি সংস্থার। 

মহাসড়কে প্রাক নির্মাণ কাজ দ্রুততর করার জন্য, এমএসআরডিসি এই প্রকল্পটি পাঁচটি প্যাকেজে ভাগ করে নেওয়ার সিদ্ধান্ত নিয়েছে এবং প্রতিটি প্যাকেজের জন্য বিস্তারিত প্রকল্প প্রতিবেদন প্রস্তুত করার জন্য একটি পৃথক পরামর্শ সংস্থা নিযুক্ত করেছে।   বেসামরিক কাজটি ১৬ টি প্যাকেজে বিভক্ত করা হয়েছিল যাতে পৃথকভাবে দরপত্র দেওয়া হয়। 

## প্রকল্পের কালপঞ্জি

* মে ২০১৬ - বিস্তারিত প্রকল্প রিপোর্ট তৈরীর জন্য পরামর্শদাতা নিযুক্ত করা হয়।  
* জানুয়ারী ২০১৭ - নাগরিক কাজের জন্য খোলা দরপত্রের যোগ্যতার জন্য অনুরোধ (আরএফকিউ)।  
* জুলাই ২০১৭ - জমি অধিগ্রহণ প্রক্রিয়া শুরু।  
* মে ২০১৮ - এমএসআরডিসি যোগ্যতাসম্পন্ন ঠিকাদার দ্বারা জমা আর্থিক দরপত্র খোলে।  
* মে ২০১৮ - মহারাষ্ট্রের মন্ত্রিসভা প্রকল্পটির জন্য ছাড়ের অনুমোদনের জন্য আনুষ্ঠানিক অনুমোদন দিয়েছে।  
* জুন ২০১৮: সবচেয়ে কম দরপত্র তেরো প্যাকেজের জন্য চিহ্নিত, বাকি প্যাকেজগুলির জন্য শীঘ্রই দরপত্র নেওয়া হবে।  
* নভেম্বর ২০১৮: ৯০% জমি অধিগ্রহণ সম্পন্ন।  কাজ ১৭ প্যাকেজ সম্পন্ন করা, যা ঠিকাদার ইতোমধ্যে চিহ্নিত করা হয়।  ডিসেম্বরে কাজ শুরু।  
* ডিসেম্বর ২০১৮: প্রধানমন্ত্রী নরেন্দ্র মোদি ১৮ ডিসেম্বরে প্রকল্পটির জন্য ভূমি খনন অনুষ্ঠান করেন।  
* জানুয়ারী ২০১৯: জমি অধিগ্রহণ সম্পূর্ণ, তহবিল সুরক্ষিত এবং এক্সপ্রেসওয়ে ডিসেম্বর ২০২০ সালের মধ্যে প্রস্তুত হবে।   ।  রাস্তা নির্মাণ শুরু হয়েছে। 

## আরো দেখুন

* ভারতে এক্সপ্রেসওয়ে

## তথ্যসূত্র


বিষয়শ্রেণী:ভারতে প্রস্তাবিত পরিকাঠামো
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:মুম্বইয়ের পরিবহন ব্যবস্থা
বিষয়শ্রেণী:মহারাষ্ট্রের এক্সপ্রেসওয়ে
বিষয়শ্রেণী:নাগপুরে পরিবহন
দিঘল সাঁগ্রা

**দিঘল সাঁগ্রা** (বৈজ্ঞানিক নাম: *Notocrypta paralysos (Wood-Mason & de Nicéville)*) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।

## আকার

দিঘল সাঁগ্রা এর প্রসারিত অবস্থায় ডানার আকার ৩৩-৪০ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত দিঘল সাঁগ্রা এর উপপ্রজাতি হল-

* * Notocrypta paralysos paralysos* (Wood-Mason & de Nicéville, 1881) – Andaman Common Banded Demon
* * Notocrypta paralysos mangla* Evans, 1949 – Sahyadri Common Banded Demon
* * Notocrypta paralysos asawa* Fruhstorfer, 1911 – Indo-Chinese Common Banded Demon

## বিস্তার
ভারত (পশ্চিমঘাট পর্বত [দক্ষিণ গোয়া], হিমাচল প্রদেশ থেকে অরুণাচল প্রদেশ, উত্তর-পূর্ব ভারত,আন্দামান) নেপাল, ভুটান, বাংলাদেশ, মায়ানমার, শ্রীলঙ্কা এর বিভিন্ন অঞ্চলে এদের পাওয়া যায়।
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

তান সাঁগ্রা  ও  সাঁগ্রা এর সাথে ভীষণ সাদৃশ্য যুক্ত ।

ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত । সামনের ডানায় একটি অর্ধ-স্বচ্ছ , চওড়া ও সামান্য বাঁকা ডিসকাল বন্ধনী বর্তমান যাহা কোস্টা অবধি বিস্তৃত নয়; যদিও কিছু নমুনায় বন্ধনীটিকে কোস্টা স্পর্শ করতে দেখা যায়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত । ডিসকাল বন্ধনীটি কতকগুলি ঘনভাবে সংলগ্ন ছোপের দ্বারা সৃষ্ট ও কনুই আকৃতির (elbow shaped)। কোস্টার ঠিক নিচে তান সাঁগ্রা  ও  সাঁগ্রা এর ন্যায় ৬ থেকে ৮ নং শিরামধ্যে ( Inter-space) কোনো সাব-এপিক্যাল ক্ষুদ্র ছোপ বা বিন্দু থাকে না ; তবে কিছু কিছু নমুনাতে শীর্ষভাগের নিচে ৪ নং শিরামধ্যে একটি সাদা অর্ধ-স্বচ্ছ বিন্দু লক্ষ্য করা যায় । পিছনের ডানা দাগ-ছোপ হীন ।
ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া । সামনের ও পিছনের ডানা উপরিতলের একদম অনুরূপ।স্ত্রী-পুরুষ উভয় প্রকারই  অনুরূপ।

শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো । মাথা, বক্ষদেশ (thorax ) উদর উপরিতলের কালচে বাদামি বা কালো ও নিম্নতলে ফ্যাকাশে বাদামি।

## আচরণ
এই প্রজাতি সুলভ দর্শন ও দ্রুত উড়ান বিশিষ্ট। এই প্রজাতির সাথে তান সাঁগ্রা (Notocrypta feisthamelii) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় দিঘল সাঁগ্রা ছায়াচ্ছন্ন পরিবেশ পছন্দ করে। এরা সকাল, পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্ছতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে।প্রায়শই এদের পাতায়, ডালে, ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য।বিভিন্ন বড় আকারের বুনো ফুলের ভিতরে খানিক সেধিয়ে গিয়ে মধুপান করতে এদের প্রায়ই চোখে পড়ে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। ঘন,আর্দ্র চিরহরিৎ বনভূমি এদের বিশেষ পছন্দের বাসস্থান। পাহাড়ি জঙ্গলে মার্চ থেকে নভেম্বর পর্যন্ত এদের বিচরণ নজরে আসে।
## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:অরুণাচল প্রদেশে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:সিঙ্গাপুরের প্রজাপতি
এশীয় শাহী ঈগল

**এশীয় শাহী ঈগল** (বৈজ্ঞানিক নাম: *Aquila heliaca*) এক ধরনের বৃহৎ শিকারী পাখি। এরা **পূর্বাঞ্চলীয় শাহী ঈগল** নামেও পরিচিত।

## আবাসস্থল
এটি দক্ষিণ-পূর্ব ইউরোপ, পশ্চিম ও মধ্য এশিয়ায় প্রজাতি। উত্তর-পূর্বাঞ্চলীয় আফ্রিকা এবং দক্ষিণ ও পূর্ব এশিয়ায় শীতে পরিযায়ী হয়ে আসে। নিপীড়ন, বাসস্থান ধ্বংস হয়ে যাওয়া এবং শিকারের প্রভাবে বিশ্বব্যাপী এর সংখ্যা অনেক কমে এসেছে এবং হ্রাস পাচ্ছে। তাই ১৯৯৪ সাল থেকে আইআইসিএন সংকটাপন্ন হিসাবে লাল তালিকাভুক্ত করা হয়েছে।

## গঠন
বাম|থাম্ব| ডিম, সংগ্রহ উইসবাডেন জাদুঘর
স্ত্রী-পুরুষ পাখির চেহারা অভিন্ন।এর দৈর্ঘ্য প্রায় ৭২-৯০ সেন্টিমিটার। গড় ওজন ২.৪৫-৪.৫৫ কেজি। মাথার পেছনে খোঁচা খোঁচা পালক রয়েছে। দেহের সব পালক গাঢ় বাদামির সঙ্গে অসংখ্য সাদা ফুটকি। লেজ কালো এবং উড়ার পালক কালচে গাঢ় বাদামি। দেহতল গাঢ় বাদামির সঙ্গে কদম ফুলের মতো সাদা দাগ দেখা যায়। ঠোঁট বড়শির মতো বাঁকানো, অগ্রভাগ কালো, বাকি অংশ হলুদ এবং ঠোঁটের কিনারা হলুদ চামড়ায় আবৃত।

## স্বভাব
বিশাল আকৃতির বাসা বেঁধে থাকে। উঁচু গাছের ওপর সরু ডালপালা বিছিয়ে বৃহৎ আকারের বাসা বাঁধে, এটি অগোছালো ধরনের হয়ে থাকে। এর প্রজনন মৌসুম মার্চ থেকে এপ্রিল। একবারে ডিম পাড়ে ২-৩টি। ডিম ফুটতে সময় লাগে ৪১ থেকে ৪৩ দিন। অঞ্চলভেদে প্রজনন মৌসুমের হেরফের রয়েছে। এদের প্রধান খাবার মাছ, ইঁদুর, সরীসৃপ ও ছোট পাখি।
## চিত্রশালা

Kaiseradler Aquila heliaca 2 amk.jpg
Kaiseradler_Aquila_heliaca_2_amk.jpg
Aquila heliaca distribution map.png
Могильник в питомнике хищных птиц заповедника «Галичья гора».jpg
Parlagi sas.jpg
Kaiseradler Aquila heliaca 4 amk.jpg
Aquila heliaca MHNT.ZOO.2010.11.93.3.jpg |Museum specimen


## তথ্যসূত্র

## বহিঃসংযোগ
* 
* 
* 

বিষয়শ্রেণী:আইইউসিএন লাল তালিকার সংকটাপন্ন প্রজাতি
বিষয়শ্রেণী:ঈগল
লাভপুর, বীরভূম

**লাভপুর** ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ শহরটি লাভপুর ব্লকের সদর।

শহরটি তারাশঙ্কর বন্দোপাধ্যায়ের জন্মস্থান ও ৫১ পীঠের একটি শক্তিপীঠের তীর্থস্থানের জন্য বিখ্যাত।

## অবস্থান
লাভপুর শহর লাভপুর ব্লকের সদর৷ 
শহরটি ময়ূরাক্ষী নদীর অববাহিকাতে অবস্থিত একটি বন্যাপ্রবণ জনপদ। ২০০৬ খ্রিষ্টাব্দে লাভপুর ও তার পার্শ্ববর্তী অন্যান্য অঞ্চলগুলিতে প্রায় ৫০,০০০ লোক জলবন্দী হয়ে পড়েন। এই বন্যা মূলতঃ তিলপাড়া ও ম্যাসাঞ্জোর বাঁধ থেকে জল ছাড়ার ফল৷

### থানা
সমগ্র লাভপুর ব্লকটি লাভপুর থানার নিয়ন্ত্রণাধীন।
## জনতত্ত্ব
২০১১ খ্রিষ্টাব্দের ভারতের জনগণনা অনুসারে লাভপুর জনগণনা নগরটির জনসংখ্যা ৫৪১৯ জন, যার মধ্যে ২৭৬২ জন পুরুষ ও ২৬৫৭ জন নারী। প্রতি হাজার পুরুষে নারী সংখ্যা ৯৬২ জন৷ ৬ বছর অনুর্দ্ধ ৪৪৩ জন শিশু যা সমগ্র জনসংখ্যার ৮.১৮%৷ ৬ বছরোর্দ্ধ মোট জনসংখ্যার ৮৪.২৬% তথা ৪১৯৩ জন সাক্ষর৷
## পরিবহন

শহরটি ৬ নং রাজ্য সড়কের সিউড়ি-ফুটিসাঁকো অংশের ওপর অবস্থিত৷ এটি আমোদপুর থেকে ১২ কিলোমিটার ও কীর্ণাহার থেকে ১১ কিলোমিটার দূরে অবস্থিত৷ লাভপুর স্টেশনটি ৫২ কিলোমিটার দীর্ঘ আহমেদপুর–কাটোয়া রেলপথের একটি স্টেশন৷

লাভপুর বাস টার্মিনালটি শম্ভুনাথ কলেজ ও ব্লক উন্নয়স কার্যালয়ের নিকটস্থ৷ লাভপুর শহর বাস পরিষেবার মাধ্যমে জেলার সিউড়ি, সাঁইথিয়া, রামপুরহাট, বোলপুরের সাথে ও জেলার বাইরে বর্ধমান, আসানসোল, বহরমপুর, কাটোয়া শহরের সাথে যুক্ত৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর